id en en en en id en en fr ms ca id en en en id en en fr ms ca id id en ms id id id id id id id id id ms id id id id id en en nl de en en nl en en en id id en id en id en ms fr en id id en ms en eo id id en en en en fa en en en en en en es en en ms en fr en en en en en id en en
Clickbait di Netflix Yang Saya ‘Click’ – Saifulislam.Com
Sunday , September 4 2022
Apa-apa yang bersifat clickbait di media sosial, saya akan mengelak daripada termakan umpannya. Kecuali Clickbait, siri mini di Netflix ini.
Apabila saya kembali ke rutin biasa di musim anak bersekolah, memasak pagi dan petang, aktiviti yang membosankan itu diisi dengan menonton sambil-sambilan. Tetapi akhirnya, saya tidak boleh menonton siri ini secara sambilan kerana perlu fokus. Ceritanya berat.
Ia mengisahkan seorang seorang jurulatih sukan yang merupakan suami, bapa, abang dan anak yang sempurna tetapi tidak sempurna, Nick Brewer (lakonan Adrian Grenier). Beliau tiba-tiba diculik dan menjadi tebusan. Muncul video dengan dirinya cedera sambil memegang kad bertulis “saya mendera wanita”. Belum sempat video itu mencanak tontonannya, muncul. video baharu dengan kad bertulis “jika tontonan video ini mencecah 5 juta, saya mati”.
Dari satu episod ke satu episod, kita cuba untuk memahami apa sebenarnya yang berlaku. Benarkah Nick seperti yang dikenali oleh keluarganya, atau sebagaimana yang didakwa oleh penculiknya.
Plot cerita ini diisi dengan pelbagai bentuk penggunaan biasa media sosial oleh remaja, pengikut media sosial yang suka membuat siasatan sendiri dan menjatuhkan hukuman, pihak berwajib yang tidak kompeten dalam mengendalikan siasatan era kegilaan media sosial semasa, penggunaan gambar orang untuk membuat profil samaran di media sosial, cara orang muda dan tua menggunakan media sosial, dan banyak lagi.
Tidak dilupakan adalah wartawan era semasa yang mengutamakan rating, sanggup melakukan apa sahaja untuk mendapatkan kandungan sensasi.
Tragedi demi tragedi di dalam siri mini mengingatkan kita bahawa zaman ini, media sosial menjadi dunia di mana kita lupa di sebalik gambar manusia adalah manusia sebenar. Kita sesuka hati menggunakan gambar tertentu untuk dibuat meme, mencuri gambar orang lain dan menjustifikasikannya ‘sekadar gambar hiasan’, hilang nilai kemanusiaan di tangan manusia sendiri.
Teringat saya kepada wartawan akhbar The Edge yang menyalahgunakan foto saya dengan mendakwa ‘saya’ adalah anak Menteri Pertahanan ketika itu yang dikaitkan dengan jenayah dadah.
Dunia sudah tua. Banyak yang sudah berubah. Namun apa yang tidak pernah berubah adalah berbohong banyak menghantar manusia ke Neraka.
Berbohong kerana mahu melindungi kejahatan.
Berbohong dengan sangkaan ia kebaikan.
Berbohong sengaja untuk suka-suka.
Marilah kita belajar untuk jujur dan berhenti hidup dua alam. Offline, kita bersopan santun. Online, kita menyetan.
Dua-dua membekas, sama ada menjadi pahala mendekatkan kita ke Syurga, atau dosa yang menghumban kita ke Neraka.
Previous Harapan Sumber Kekuatan Bertahan
Next Pendidikan Adalah Urusan Proses
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
Ir. MOHD DZULHUZMI NASRUDDIN
03/09/2021 at 8:58 AM
Saya ambil keputusan untuk metutup account medial social FB adalah antaranya kerana masalah yang ustaz terangkan. Walaupun ia mungkin bukan tindakan yang paling baik pada sangkaan orang lain, tapi ia sudah mengelakkan saya dari terus terdedah untuk kerap menjengok dan ‘keep scrolling’ melihat “gelagat” pembuli cyber terus tanpa segan menyerang, menipu dan memfitnah.
Alhamdulillah, sejak tahun Jan 2019, Azam pada tahun tersebut itu masih lagi kekal utuh, ‘tak terbabas’ lagi, malah makin tenang, dan makin jelas kebaikannya.
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved